ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αρ. 3517/18.5.2018 (Β΄ 2000)
απόφασης της 11ης/17.04.2018/13 συνεδρίασης
Συγκλήτου περί επανίδρυσης του Π.Μ.Σ. «Πρόγραμμα Μεταπτυχιακών Σπουδών στην Επιστήμη
των Υπολογιστών» του Τμήματος Πληροφορικής
της Σχολής Επιστημών και Τεχνολογίας της Πληροφορίας του Οικονομικού Πανεπιστημίου Αθηνών.
Τροποποίηση του κανονισμού Διδακτορικών
Σπουδών του Τμήματος Μηχανικών Πληροφορικής και Ηλεκτρονικών Συστημάτων, της Σχολής
Μηχανικών του Διεθνούς Πανεπιστημίου της Ελλάδος.
ΑΠΟΦΑΣΕΙΣ
Αριθμ. 4994
(1)
Τροποποίηση της υπ’ αρ. 3517/18.5.2018 (Β΄ 2000)
απόφασης της 11ης/17.04.2018/13 συνεδρίασης
Συγκλήτου περί επανίδρυσης του Π.Μ.Σ. «Πρόγραμμα Μεταπτυχιακών Σπουδών στην Επιστήμη
των Υπολογιστών» του Τμήματος Πληροφορικής
της Σχολής Επιστημών και Τεχνολογίας της Πληροφορίας του Οικονομικού Πανεπιστημίου Αθηνών.
Η ΣΥΓΚΛΗΤΟΣ ΤΟΥ ΟΙΚΟΝΟΜΙΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141), και ιδίως το άρθρο 80,
2. την υπό στοιχεία 135557/Ζ1/01.11.2022 Εγκύκλιο
του Γενικού Γραμματέα Ανώτατης Εκπαίδευσης του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών και
λοιπά θέματα» και ιδίως το σημείο Α4,
3. την υπό στοιχεία Φ5/89656/Β3/13.08.2007 απόφαση της Υπουργού Εθνικής Παιδείας και Θρησκευμάτων
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
4. την περ. (θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α΄131),
5. το άρθρο 90 «Έλεγχος των δαπανών που προκαλούν
οι κανονιστικές διοικητικές πράξεις» του Κώδικα Νομοθεσίας για την Κυβέρνηση και τα Κυβερνητικά Όργανα
(π.δ. 63/2005, Α΄98),
6. την υπ’ αρ. 1284/12.02.2024 (ΑΔΑ: 6ΙΖΤ469Β4ΜΡ9Μ.) πράξη Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
12.02.2024,
7. την υπ’ αρ. 3517/18.05.2018 απόφαση της Συγκλήτου
του Οικονομικού Πανεπιστημίου Αθηνών (συνεδρίαση
11ης/17.04.2018/13) «Eπανίδρυση του Προγράμματος
Μεταπτυχιακών Σπουδών με τίτλο “Πρόγραμμα Μεταπτυχιακών Σπουδών στην Επιστήμη των Υπολογιστών”
του Τμήματος Πληροφορικής της Σχολής Επιστημών και
Τεχνολογίας της Πληροφορίας του Οικονομικού Πανεπιστημίου Αθηνών» (Β΄ 2000),
8. την εισήγηση της συνέλευσης του Τμήματος Πληροφορικής για την τροποποίηση της απόφασης επανί-
δρυσης του ΠΜΣ με τίτλο «Πρόγραμμα Μεταπτυχιακών
Σπουδών στην Επιστήμη των Υπολογιστών» (συνεδρίαση
1η/20.09.2023), η οποία διαβιβάστηκε με την ΥΣ 981/
25.09.2023 επιστολή της Αναπλ. Προϊσταμένης της Γραμματείας Μεταπτυχιακών και Διδακτορικών Σπουδών της
Σχολής Επιστημών και Τεχνολογίας της Πληροφορίας,
9. την υπό στοιχεία ΥΣ 221/29.03.2024 επιστολή του
Αντιπρύτανη Ακαδημαϊκών Υποθέσεων και Προσωπικού
και Προέδρου της Επιτροπής Μεταπτυχιακών Σπουδών
με τη σύμφωνη γνώμη της Επιτροπής Μεταπτυχιακών
Σπουδών επί της εισήγησης της συνέλευσης του Τμήματος Πληροφορικής για την τροποποίηση της από-
φασης επανίδρυσης του ΠΜΣ με τίτλο «Πρόγραμμα
Μεταπτυχιακών Σπουδών στην Επιστήμη των Υπολογιστών», σύμφωνα με την οποία δεν απαιτείται η προ-
ηγούμενη πιστοποίηση του Π.Μ.Σ. από την ΕΘ.Α.Α.Ε.
βάσει της παρ. 8 του άρθρου 80 του ν. 4957/2022, διότι
η εν λόγω τροποποίηση δεν αφορά στο αντικείμενο, τον
σκοπό του προγράμματος, τα μαθησιακά αποτελέσματα και τα προσόντα που αποκτώνται από την επιτυχή
παρακολούθησή του,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2610
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
10. το γεγονός ότι, σύμφωνα με το άρθρο 90 του
Κώδικα Νομοθεσίας για την Κυβέρνηση και τα Κυβερνητικά όργανα (π.δ. 63/2005, Α΄ 98), όπως διατηρήθηκε
σε ισχύ με την περ. 22 του άρθρου 119 του ν. 4622/2019
(Α΄ 133), με την εφαρμογή της παρούσας απόφασης, δεν
προκαλείται δαπάνη σε βάρος του Κρατικού Προϋπολογισμού ή του Προϋπολογισμού του Οικονομικού Πανε-
πιστημίου Αθηνών, αποφασίζει:
Την τροποποίηση της υπ’ αρ. 3517/18.05.2018
(Β΄ 2000) απόφασης της 11ης/17.04.2018/13 συνεδρίασης της Συγκλήτου περί επανίδρυσης του Π.Μ.Σ. με τίτλο:
«Πρόγραμμα Μεταπτυχιακών Σπουδών στην Επιστήμη
των Υπολογιστών» του Τμήματος Πληροφορικής της
Σχολής Επιστημών και Τεχνολογίας της Πληροφορίας
του Οικονομικού Πανεπιστημίου Αθηνών, η οποία αφορά σε αλλαγές στα άρθρα 3, 4, 6, 7, 8 και 9, τα οποία
διαμορφώνονται ως εξής:
Άρθρο 3
Κατηγορίες Πτυχιούχων που Γίνονται Δεκτοί
1. Στο Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών ΑΕΙ/ΤΕΙ, της ημεδαπής ή ομοτα-
γών ιδρυμάτων της αλλοδαπής, σύμφωνα με τις κείμενες
διατάξεις, όπως αυτές εξειδικεύονται στον Κανονισμό
Μεταπτυχιακών Σπουδών του Π.Μ.Σ.
Άρθρο 4
Πιστωτικές Μονάδες - Πρόγραμμα Μαθημάτων
1. Το πρόγραμμα είναι εντατικό και πληροί τις προϋποθέσεις των διατάξεων της παρ. 3 του άρθρου 1 της υπό
στοιχεία Φ5/89656/Β3/13.08.2007 (Β’ 1466) υπουργικής
απόφασης, που αφορά στην Εφαρμογή του Συστήματος
Μεταφοράς και Συσσώρευσης Πιστωτικών Μονάδων.
2. Το πρόγραμμα σπουδών είναι εξατομικευμένο.
Το μόνο υποχρεωτικό μάθημα είναι η «Μεθοδολογία
Έρευνας». Τα υπόλοιπα μαθήματα είναι επιλογής. Επιλέγονται από τον φοιτητή με την έγκριση του Συμβούλου
του Καθηγητή, ο οποίος είναι ένα μέλος της Επιτροπής του
Προγράμματος. Ειδικά μαθήματα αποτελούν τα «Έρευνα στην Επιστήμη Υπολογιστών» Ι και ΙΙ, του 1ου και 2ου
εξαμήνου, αντίστοιχα. Αυτά είναι μαθήματα με ερευνητικό χαρακτήρα, εξατομικευμένα για κάθε φοιτητή, που
προσφέρονται από καθηγητές του Τμήματος στην ερευνητική περιοχή ενδιαφέροντός τους (και αντιστοιχούν σε
6 πιστωτικές μονάδες έκαστο). Κάθε φοιτητής μπορεί να
πάρει (προαιρετικά) ένα από αυτά σε κάθε εξάμηνο. Η Διπλωματική Εργασία αντιστοιχεί σε 15 πιστωτικές μονάδες
και εκπονείται κατά τη θερινή περίοδο. Προπαρασκευή
για τη Διπλωματική Εργασία μπορεί να αποτελούν 1 ή 2
μαθήματα «Έρευνα στην Επιστήμη Υπολογιστών» (Ι ή ΙΙ).
3. Το σύνολο των πιστωτικών μονάδων του προγράμματος είναι εβδομήντα πέντε (75) πιστωτικές μονάδες
(Π.Μ.).
4. Τα διδασκόμενα και εξεταζόμενα μαθήματα στο Χειμερινό (Χ) και στο Εαρινό (Ε) εξάμηνο ορίζονται αναλυ-
τικά ως εξής:
Courses (6 ECTS)
Μαθήματα (6 Π.Μ)
Εξάμηνο
COMPULSORY
COURSE
Υποχρεωτικό Μάθημα
Research
Methodology
Μεθοδολογία
Έρευνας
Χ
CORE COURSES (3
out of 5)
ΜΑΘΗΜΑΤΑ ΚΟΡΜΟΥ
(πρέπει να επιλεγούν
τουλάχιστον 3 από
τα 5)
Algorithms: Design
and Analysis
Αλγόριθμοι: Σχεδίαση
και Ανάλυση
Χ
Convex
Optimization
Κυρτή
Βελτιστοποίηση
Ε
Distributed
Systems, Big
Data and Cloud
Computing
Κατανεμημένα
Συστήματα, Πολλά
Δεδομένα και
Υπολογιστικό Νέφος
Χ
Next Generation
Internet
Διαδίκτυο Επόμενης
Γενιάς
Χ
Deep Learning
Βαθιά Μάθηση
Χ
ELECTIVE COURSES
(selection of 6
courses)
ΜΑΘΗΜΑΤΑ
ΕΠΙΛΟΓΗΣ (επιλογή 6
μαθημάτων)
Algorithmic Game
Theory
Αλγοριθμική Θεωρία
Παιγνίων
Ε
Intelligent Mobile
Networks
Ευφυή Κινητά Δίκτυα
Ε
Computer Game
Graphics and
Virtual Reality
Γραφικά Παιχνιδιών
Υπολογιστών
και Εικονική
Πραγματικότητα
Ε
Social Networks:
Theory and Practice
Κοινωνικά Δίκτυα:
Θεωρία και Πράξη
Ε
Blockchain and
smart contracts
Αλυσίδες
καταχωρήσεων και
Έξυπνα Συμβόλαια
Ε
Reinforcement
Learning
Ενισχυτική Μάθηση
Χ
Scalable HighPerformance
Systems
Κλιμακώσιμα
Συστήματα Υψηλών
Επιδόσεων
Ε
Natural Language
Processing
Επεξεργασία Φυσικής
Γλώσσας
Ε
Digital Media
Ψηφιακά Μέσα
Ε
Cryptography and
Applications
Κρυπτογραφία και
Εφαρμογές
Χ
Topics in Artificial
Intelligence
Ειδικά Θέματα
Τεχνητής Νοημοσύνης
Χ ή Ε
Topics in Computer
Science
Ειδικά Θέματα
Επιστήμης
Υπολογιστών
Χ ή Ε
Topics in
Mathematics for
Computer Science
Ειδικά Θέματα
Μαθηματικών
για την Επιστήμη
Υπολογιστών
Χ ή Ε
Research in
Computer Science I
Έρευνα στην Επιστήμη
Υπολογιστών Ι
Χ
Research in
Computer Science II
Έρευνα στην Επιστήμη
Υπολογιστών ΙΙ
Ε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
5. Είναι δυνατόν να μην προσφέρονται όλα τα μαθήματα κάθε ακαδημαϊκό έτος, αναλόγως της διαθεσιμότητας
του διδακτικού προσωπικού.
6. Το πρόγραμμα ορίζεται συνοπτικά ως εξής:
Χειμερινό Εξάμηνο (Χ)
Π.Μ.
Επιλογή 4 μαθημάτων (των 6 Π.Μ. έκαστο)
Ερευνητική Μεθοδολογία
Σύνολο Εξαμήνου
Εαρινό Εξάμηνο (Ε)
Επιλογή 5 μαθημάτων (των 6 Π.Μ. έκαστο)
Σύνολο Εξαμήνου
Θερινή Περίοδος
Διπλωματική Εργασία
Σύνολο Περιόδου
ΓΕΝΙΚΟ ΣΥΝΟΛΟ
7. Τροποποίηση του προγράμματος μαθημάτων και
ανακατανομή μαθημάτων μεταξύ των εξαμήνων μπορεί
να γίνει με αποφάσεις των αρμοδίων οργάνων σύμφωνα
με τον Κανονισμό Μεταπτυχιακών Σπουδών του Π.Μ.Σ.
Άρθρο 6
Χρονική διάρκεια φοίτησης
Η χρονική διάρκεια του Προγράμματος είναι δώδεκα
(12) μήνες (Οκτώβριος-Σεπτέμβριος), στην οποία περιλαμβάνονται δύο (2) εξάμηνα σπουδών και ο χρόνος
εκπόνησης της διπλωματικής εργασίας. Τα εξάμηνα
σπουδών νοούνται σύμφωνα με την παρ. 3 του άρθρου
64 του ν. 4957/2022.
Άρθρο 7
Αριθμός Εισακτέων
Ο αριθμός εισακτέων στο Π.Μ.Σ. ορίζεται κατ’ ανώτατο όριο στους τριάντα (30) μεταπτυχιακούς φοιτητές
κατ’ έτος.
Άρθρο 8
Τέλη Φοίτησης
Το Π.Μ.Σ στην Επιστήμη των Υπολογιστών» θα λειτουργεί με τέλη φοίτησης τα οποία ανέρχονται συνολικά
στα δύο χιλιάδες (2.000) ευρώ.
Άρθρο 9
Διάρκεια Λειτουργίας
Το Πρόγραμμα Μεταπτυχιακών Σπουδών θα λειτουργήσει μέχρι και το ακαδημαϊκό έτος 2033 - 2034.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Απριλίου 2024
Ο Πρύτανης
ΔΗΜΗΤΡΗΣ ΜΠΟΥΡΑΝΤΩΝΗΣ
Αριθμ. ΔΦ 15/6881
(2)
Τροποποίηση του κανονισμού Διδακτορικών
Σπουδών του Τμήματος Μηχανικών Πληροφορικής και Ηλεκτρονικών Συστημάτων, της Σχο-
λής Μηχανικών του Διεθνούς Πανεπιστημίου της
Ελλάδος.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ
ΤΗΣ ΕΛΛΑΔΟΣ
Έχοντας υπόψη:
1. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών
παραρτημάτων ξένων πανεπιστημίων και άλλες διατάξεις» (Α’ 39).
2. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), ιδίως το άρθρο 91.
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α΄ 70).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία
της Οδηγίας (ΕΕ) 2016/2102 και της Οδηγίας (ΕΕ) 2019/
1024 - Ηλεκτρονικές Επικοινωνίες (Ενσωμάτωση στο
Ελληνικό Δίκαιο της Οδηγίας (ΕΕ) 2018/1972) και άλλες
διατάξεις» (Α΄ 184).
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος» (Υ.Ο.Δ.Δ. 364).
7. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» ( Υ.Ο.Δ.Δ. 510).
8. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
9. Την υπό στοιχεία ΔΦ 2.1/17583/19-09-2023 διαπιστωτική πράξη – απόφαση Συγκρότησης της Συγκλή-
του του Διεθνούς Πανεπιστημίου της Ελλάδος για το
Ακαδημαϊκό Έτος 2023-2024 του Πρύτανη του ΔΙ.ΠΑ.Ε.
(ΑΔΑ: 91Υ446ΨΖ3Π-3Φ9).
10. Την υπό στοιχεία ΔΦ 30/4980/15-03-2024 διαπιστωτική πράξη – απόφαση 6ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2023-2024 του Πρύτανη του
ΔΙ.ΠΑ.Ε. (ΑΔΑ: 6ΧΨΛ46ΨΖ3Π-ΙΡΚ).
11. Tην υπό στοιχεία ΔΦ 15/14269/13-07-2023 απόφαση της Διοικούσας Επιτροπής του ΔΙ.ΠΑ.Ε. «Έγκριση
Πρότυπου Κανονισμού Διδακτορικών και Μεταδιδακτορικών Σπουδών του Διεθνούς Πανεπιστημίου της
Ελλάδος» (Β΄ 4648).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
12. Την υπό στοιχεία ΔΦ 15/21749/13-11-2023 απόφαση της Συγκλήτου του ΔΙ.ΠΑ.Ε. «Τροποποίηση του Πρό-
τυπου Κανονισμού Διδακτορικών και Μεταδιδακτορικών
Σπουδών του Διεθνούς Πανεπιστημίου της Ελλάδος (ΔΙ.
ΠΑ.Ε.)» (Β΄ 6474).
13. Την υπό στοιχεία ΔΦ 15/518/16-01-2020 απόφαση
της Διοικούσας Επιτροπής του ΔΙ.ΠΑ.Ε. «Έγκριση Κανονισμού Διδακτορικών Σπουδών του Τμήματος Μηχα-
νικών Πληροφορικής και Ηλεκτρονικών Συστημάτων
της Σχολής Μηχανικών του Διεθνούς Πανεπιστημίου της
Ελλάδος (ΔΙ.ΠΑ.Ε.)» (Β’ 211).
14. Την υπ΄ αρ. 8/07-03-2024 (Θέμα 2ο) απόφαση της
Συνέλευσης του Τμήματος Μηχανικών Πληροφορικής
και Ηλεκτρονικών Συστημάτων, της Σχολής Μηχανικών.
15. Το υπό στοιχεία ΔΦ 15/5002/15-03-2024 διαβιβαστικό του προέδρου του Τμήματος Μηχανικών Πληρο-
φορικής και Ηλεκτρονικών Συστημάτων.
16. Την υπό στοιχεία ΔΦ 2.1/6418/10-04-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
17. Την υπ’ αρ. 15/16-04-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 10).
18. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 8/07-03-2024 (Θέμα 2ο) απόφασης της Συνέλευσης του Τμήματος Μηχανικών Πλη-
ροφορικής και Ηλεκτρονικών Συστημάτων, της Σχολής
Μηχανικών, και την έγκριση τροποποίησης του κανονισμού Διδακτορικών Σπουδών του Τμήματος Μηχανικών
Πληροφορικής και Ηλεκτρονικών Συστημάτων, της Σχολής Μηχανικών, ως ακολούθως:
«Άρθρο 1
Γενικές αρχές –
Σκοπός των διδακτορικών σπουδών
1. Τα Προγράμματα Μεταπτυχιακών Σπουδών (Π.Μ.Σ.)
του Διεθνούς Πανεπιστημίου της Ελλάδος (ΔΙ.ΠΑ.Ε.)
μπορούν να προσφέρουν σε μεταπτυχιακούς φοιτητές τη δυνατότητα συνέχισης των σπουδών, μετά την
απόκτηση του Διπλώματος Μεταπτυχιακών Σπουδών
(Δ.Μ.Σ.) ή μετά την ολοκλήρωση προπτυχιακού προγράμματος σπουδών Ανωτάτων Εκπαιδευτικών Ιδρυ-
μάτων (Α.Ε.Ι.) κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού συστήματος Μεταφοράς και Συσσώρευσης Ακαδημαϊκών μονάδων (ECTS), για τη λήψη διδα-
κτορικού διπλώματος. Τα προγράμματα διδακτορικών
σπουδών του ΔΙ.ΠΑ.Ε. έχουν ως πρωταρχικό σκοπό την
ανάπτυξη ερευνητών για την προαγωγή της επιστήμης.
Οι υποψήφιοι διδάκτορες εστιάζουν στην παραγωγή
πρωτότυπης και καινοτόμου επιστημονικής έρευνας
σε όλους τους τομείς και τα γνωστικά αντικείμενα που
θεραπεύει το Τμήμα.
2. Οι διδακτορικές σπουδές αποβλέπουν αφενός στην
προαγωγή της γνώσης και στην παραγωγή και δημοσίευση υψηλού επιπέδου επιστημονικής έρευνας και
αφετέρου στη δημιουργία επιστημόνων ικανών να συμβάλουν στην πρόοδο της επιστήμης, της εκπαίδευσης
και της έρευνας.
3. Το διδακτορικό δίπλωμα αποτελεί ακαδημαϊκό τίτλο,
ο οποίος πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
κατόχου του στην εξέλιξη της επιστήμης και της γνώσης
στον αντίστοιχο επιστημονικό κλάδο. Οι απόφοιτοι των
διδακτορικών προγραμμάτων προορίζονται να στελεχώσουν το ερευνητικό, επιχειρηματικό και εκπαιδευτικό
δυναμικό της Ελλάδας και του εξωτερικού.
4. Στον παρόντα κανονισμό διδακτορικών σπουδών
αποτυπώνονται η δομή και οι κανόνες λειτουργίας του
προγράμματος διδακτορικών σπουδών του Τμήματος
Μηχανικών Πληροφορικής και Ηλεκτρονικών Συστημάτων του ΔΙ.ΠΑ.Ε., όπως αυτός καταρτίστηκε με βάση την
απόφαση της Συνέλευσης του Τμήματος (8η/07-03-2024 θέμα 2ο), εγκρίθηκε από τη Σύγκλητο του Διεθνούς Πα-
νεπιστημίου της Ελλάδος, δημοσιεύθηκε στην Εφημερίδα της Κυβερνήσεως, αναρτήθηκε στο διαδικτυακό
τόπο του Τμήματος και κοινοποιήθηκε στο Υπουργείο
Παιδείας, Θρησκευμάτων και Αθλητισμού.
5. Το Τμήμα Μηχανικών Πληροφορικής και Ηλεκτρονικών Συστημάτων του ΔΙ.ΠΑ.Ε δύναται να διοργανώνει
Προγράμματα διδακτορικών σπουδών με συνεπίβλεψη
σε συνεργασία με ένα ή περισσότερα Τμήματα του ίδιου
ή άλλου ΑΕΙ της ημεδαπής ή της αλλοδαπής, αλλά και
με Ανώτατα Στρατιωτικά Εκπαιδευτικά Ιδρύματα, Ανώτατες Εκκλησιαστικές Ακαδημίες, ερευνητικούς και τε-
χνολογικούς φορείς του άρθρου 13Α του ν. 4310/2014,
Ερευνητικά Πανεπιστημιακά Ινστιτούτα, την Ακαδημία
Αθηνών, καθώς και με το Ίδρυμα Ιατροβιολογικών Ερευνών της Ακαδημίας Αθηνών. Δεν επιτρέπεται η σύμπρα-
ξη με εκπαιδευτικούς φορείς μη τυπικής μεταλυκειακής
εκπαίδευσης του ν. 3696/2008.
Άρθρο 2
Όργανα διοίκησης
1. Όργανο διοίκησης του προγράμματος διδακτορικών
σπουδών είναι η Συνέλευση του Τμήματος, η οποία είναι
η μόνη αρμόδια, για να καταρτίζει και να υποβάλλει στη
Σύγκλητο του ΔΙ.ΠΑ.Ε. προτάσεις για τη σύνταξη, τροποποίηση ή αναθεώρηση του κανονισμού διδακτορικών
σπουδών. Συγκεκριμένα η Συνέλευση του Τμήματος έχει
τις ακόλουθες αρμοδιότητες:
2. Εισηγείται στη Σύγκλητο την ίδρυση προγράμματος
διδακτορικών σπουδών και του κανονισμού του που
περιλαμβάνει τα εξής:
α) Τους ειδικότερους όρους και τις προϋποθέσεις που
απαιτείται να πληρούν οι υποψήφιοι για την υποβολή
αίτησης για την εκπόνηση διδακτορικής διατριβής,
β) τα έγγραφα ή δικαιολογητικά που απαιτούνται για
την απόδειξη της πλήρωσης των προϋποθέσεων και των
όρων για τη συμμετοχή στο πρόγραμμα,
γ) τις γλώσσες στις οποίες δύναται να εκπονηθεί η
διδακτορική διατριβή, πλην της ελληνικής, με υποχρεωτική την πρόβλεψη εκπόνησης στην αγγλική ή άλλη
ξένη γλώσσα, σε περίπτωση συνεπίβλεψης με ιδρύματα
της αλλοδαπής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
δ) τη διαδικασία υποβολής και αξιολόγησης των αιτήσεων και τις προθεσμίες υποβολής τους, καθώς και τους
όρους και τη διαδικασία απαλλαγής, εν όλω ή εν μέρει,
από την υποχρέωση παρακολούθησης του προγράμματος τος μαθημάτων διδακτορικών σπουδών,
ε) τη διαδικασία ανάθεσης επίβλεψης διδακτορικής διατριβής και τον μέγιστο αριθμό διδακτορικών διατριβών
που δύναται να επιβλέπει το ίδιο μέλος Δ.Ε.Π.,
στ) τους ειδικότερους λόγους και τις προϋποθέσεις
αντικατάστασης επιβλέποντος ή άλλου μέλους της τριμελούς συμβουλευτικής επιτροπής,
ζ) τις υποχρεώσεις και τα δικαιώματα των υποψήφιων
διδακτόρων του Τμήματος,
η) την προθεσμία και κάθε άλλο θέμα σχετικό με τη
δυνατότητα προφορικής παρουσίασης της προόδου της
διατριβής και την υποχρέωση υποβολής σχετικού υπομνήματος προόδου, τις προϋποθέσεις επιτυχούς εξέτα-
σης για την εκπόνηση διδακτορικής διατριβής, καθώς και
επιπλέον προϋποθέσεις για την απονομή διδακτορικού
διπλώματος,
θ) την υποχρέωση παρακολούθησης ή συμμετοχής
σε μαθήματα, εργαστήρια ή σεμινάρια σχετικά με την
εκπόνηση της διδακτορικής διατριβής, καθώς και πρόσθετες υποχρεώσεις των υποψήφιων διδακτόρων, όπως
ενδιάμεσα παραδοτέα, και των επιβλεπόντων αυτών,
όπως περιοδικές εκθέσεις προόδου,
ι) τη συμμετοχή υποψήφιων διδακτόρων στην εκπαιδευτική διαδικασία και την ανάθεση σε αυτούς επικου-
ρικού διδακτικού έργου σε προγράμματα πρώτου και
δεύτερου κύκλου σπουδών του Τμήματος,
ια) τον μέγιστο χρόνο ολοκλήρωσης της διδακτορικής
διατριβής,
ιβ) τους λόγους και τη διαδικασία διαγραφής από τα
μητρώα των υποψήφιων διδακτόρων,
ιγ) τα θέματα σχετικά με τη δημόσια υποστήριξη της
διδακτορικής διατριβής, την απονομή του διδακτορικού
τίτλου, τη μορφή και το περιεχόμενο του διδακτορικού
τίτλου,
ιδ) τη διαδικασία δημόσιας υποστήριξης της διδακτορικής διατριβής με τη χρήση εξ αποστάσεως μέσων,
ιε) τους όρους και τις προϋποθέσεις εκπόνησης βιομηχανικών διδακτορικών, τη συνεργασία με ιδιωτικούς
φορείς για την εκπόνηση της διδακτορικής έρευνας σε
αυτούς, τους όρους και τη δυνατότητα εκπροσώπησης
του φορέα στην τριμελή ή/και επταμελή επιστημονική
επιτροπή,
ιστ) κάθε άλλο θέμα σχετικό με την οργάνωση και
λειτουργία του τρίτου κύκλου σπουδών του Τμήματος.
3. Εκδίδει προσκλήσεις εκδήλωσης ενδιαφέροντος για
επιλογή υποψήφιων διδακτόρων.
4. Καθορίζει τα θέματα των διδακτορικών διατριβών
της πρόσκλησης της παρ. 3.
5. Αναθέτει σε επιτροπές την αξιολόγηση των υποψηφιοτήτων ανά διδακτορική διατριβή, για υποβολή
αιτιολογημένων προτάσεων για την αποδοχή ή μη των
υποψηφίων στη Συνέλευση του Τμήματος, αν αυτό προβλέπεται στον κανονισμό του Τμήματος.
6. Ορίζει τα μέλη των συμβουλευτικών επιτροπών για
την εκπόνηση διδακτορικών διατριβών και τα μέλη των
εξεταστικών επιτροπών.
7. Εγκρίνει τις ετήσιες εκθέσεις προόδου των Υποψήφιων Διδακτόρων.
8. Ορίζει τη γλώσσα συγγραφής της διδακτορικής
διατριβής, η οποία δύναται να είναι η ελληνική ή άλλη
γλώσσα.
9. Απονέμει τα διδακτορικά διπλώματα.
10. Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος κανονισμού.
11. Το Τμήμα συστήνει επιτροπή διδακτορικών σπουδών, η οποία συντονίζει τα θέματα που αφορούν στις
διδακτορικές σπουδές του Τμήματος και υποβάλλει
σχετικές εισηγήσεις προς τη Συνέλευση του Τμήματος.
Οι αρμοδιότητες της εν λόγω επιτροπής προσδιορίζονται και ανατίθενται από τη Συνέλευση του Τμήματος.
Άρθρο 3
Υλικοτεχνική υποδομή
Για την κάλυψη των διδακτικών και ερευνητικών αναγκών οι υποψήφιοι διδάκτορες έχουν πρόσβαση στην
υλικοτεχνική υποδομή του Τμήματος (βιβλιοθήκη, εργαστήρια, κλινικές κ.λπ.).
Άρθρο 4
Διδακτορικό δίπλωμα
1. Πρόσκληση εκδήλωσης ενδιαφέροντος για επιλογή
υποψήφιων διδακτόρων. Το Τμήμα μπορεί να εκδίδει
πρόσκληση εκδήλωσης ενδιαφέροντος για θέσεις υποψήφιων διδακτόρων, σύμφωνα με όσα ορίζονται στον
παρόντα κανονισμό διδακτορικών σπουδών του Τμήματος. Οι σχετικές προσκλήσεις δημοσιοποιούνται με
κάθε πρόσφορο τρόπο και αναρτώνται στον διαδικτυακό τόπο του Τμήματος και στο Γενικό Μητρώο Διδακτο-
ρικών Σπουδών του ΔΙ.ΠΑ.Ε.
2. Οι προϋποθέσεις, οι όροι, οι προθεσμίες και οι διαδικασίες κατάθεσης υποψηφιοτήτων και επιλογής υπο-
ψήφιων διδακτόρων, καθώς και πρόσθετες υποχρεώσεις
των υποψήφιων διδακτόρων, ρήτρες, παραδοτέα και
χρονικά όρια ολοκλήρωσης των διδακτορικών διατριβών, μνημονεύονται ρητά στις σχετικές προσκλήσεις.
3. Πρότυπο διδακτορικού τίτλου. Το διδακτορικό δίπλωμα αποτελεί ακαδημαϊκό τίτλο, ο οποίος πιστοποιεί
την ουσιαστική συνεισφορά του κατόχου του στην εξέλιξη καίριων γνωστικών περιοχών, την κατανόηση σε
βάθος της επιστημονικής του περιοχής και την εκπόνηση
μιας πρωτότυπης ή καινοτόμου εργασίας ή έρευνας στο
πεδίο της επιστήμης του. Το πρότυπο του απονεμόμενου διδακτορικού τίτλου μπορεί να είναι Τμηματικό, Δι-
ατμηματικό ή Διιδρυματικό, σύμφωνα και με τις σχετικές
αποφάσεις της Συγκλήτου του ΔΙ.ΠΑ.Ε. Η μορφή του διδακτορικού διπλώματος και το τελετουργικό της ορκω-
μοσίας, καθορίζονται στον κανονισμό του Ιδρύματος.
Είναι επιτρεπτή η αναγόρευση διδάκτορος in absentia.
Άρθρο 5
Προϋποθέσεις και κριτήρια εισαγωγής
στο πρόγραμμα διδακτορικών σπουδών
1. Δικαίωμα υποβολής αίτησης για εκπόνηση διδακτορικής διατριβής έχουν:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
α) Κάτοχοι Διπλώματος Μεταπτυχιακών Σπουδών
(Δ.Μ.Σ.) Α.Ε.Ι. της ημεδαπής ή της αλλοδαπής,
β) απόφοιτοι προπτυχιακού προγράμματος σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
Για την αποδοχή της αίτησης, εφόσον ο τίτλος
σπουδών προέρχεται από Ίδρυμα της αλλοδαπής,
λαμβάνει χώρα έλεγχος βάσει του Εθνικού Μητρώου
Αναγνωρισμένων Ιδρυμάτων Ανώτατης Εκπαίδευσης,
κατ’ άρθρο 304, παρ. 4 του ν. 4957/2022.
- Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της
ημεδαπής ή αναγνωρισμένου ως ισότιμου ιδρύματος
της αλλοδαπής.
2. Διαδικασία εισαγωγής. Το Τμήμα Μηχανικών Πληροφορικής και Ηλεκτρονικών Συστημάτων υιοθετεί
τους παρακάτω δύο τρόπους επιλογής υποψήφιων διδακτόρων:
Α. Σύγχρονη επιλογή υποψήφιων διδακτόρων: Ο υποψήφιος υποβάλλει αίτηση στη Γραμματεία του Τμήματος
κατά τη διάρκεια του έτους και ειδικότερα τον Οκτώβριο
και τον Μάιο.
Β. Ασύγχρονη επιλογή υποψήφιων διδακτόρων: Μέλη
Δ.Ε.Π. του Τμήματος, που δύνανται να επιβλέψουν διδακτορικές διατριβές σύμφωνα με το άρθρο 9 του πα-
ρόντος κανονισμού, προκηρύσσουν θέσεις υποψηφίων
διδακτόρων, οι οποίες αναρτώνται ηλεκτρονικά στον
διαδικτυακό τόπο του Τμήματος. Οι ενδιαφερόμενοι
που πληρούν τις προϋποθέσεις του παρόντος άρθρου
καλούνται να υποβάλουν αιτήσεις εντός τακτής προθεσμίας. Το περιεχόμενο των αιτήσεων και τα συνυπο-
βαλλόμενα δικαιολογητικά είναι εκείνα της παρ. 3 του
παρόντος άρθρου.
3. Τα απαιτούμενα δικαιολογητικά που υποβάλλονται
από κάθε υποψήφιο/α είναι τα εξής:
α) Έντυπη ή ηλεκτρονική αίτηση, στην οποία αναγράφεται ο προτεινόμενος τίτλος, η προτεινόμενη γλώσσα
εκπόνησης, η οποία μπορεί να είναι διάφορη της ελληνικής, και ο προτεινόμενος ως επιβλέπων της διδακτο-
ρικής διατριβής, του οποίου το γνωστικό αντικείμενο ή
το επιστημονικό έργο είναι συναφές με αυτό της προς
εκπόνηση διδακτορικής διατριβής.
β) Αναλυτικό βιογραφικό σημείωμα.
γ) Πρόταση διδακτορικής διατριβής, στο πλαίσιο της
οποίας θα περιγράφεται το αντικείμενο, το οποίο θα
πραγματεύεται η διδακτορική διατριβή (το υπόδειγμα
είναι διαθέσιμο από το Τμήμα).
δ) Αντίγραφο πτυχίου ή διπλώματος και πιστοποιητικό
αναλυτικής βαθμολογίας.
ε) Αντίγραφο Διπλώματος Μεταπτυχιακών Σπουδών
ή βεβαίωση επιτυχούς εξέτασης και βαθμολογίας όλων
των μεταπτυχιακών μαθημάτων συμπεριλαμβανόμενης
και της μεταπτυχιακής διπλωματικής εργασίας και πιστοποιητικό αναλυτικής βαθμολογίας.
στ) Πιστοποιητικό καλής γνώσης της αγγλικής γλώσσας (επίπεδο Β2).
ζ) Δύο συστατικές επιστολές από μέλη Δ.Ε.Π. Α.Ε.Ι. ή
Ερευνητές/τριες Ερευνητικών Κέντρων. η) Τυχόν ερευνητικές δημοσιεύσεις.
4. Η Γραμματεία του Τμήματος σε συνεργασία με την
επιτροπή διδακτορικών σπουδών ελέγχει τα τυπικά
προσόντα των υποψηφίων διδακτόρων σύμφωνα με τα
κριτήρια εισαγωγής, την ισχύουσα νομοθεσία και τον
παρόντα κανονισμό και αν αυτά είναι επαρκή διαβιβάζει τις αιτήσεις και τα συνημμένα δικαιολογητικά στη
Συνέλευση του Τμήματος. Η Συνέλευση του Τμήματος,
αναθέτει στην επιτροπή διδακτορικών σπουδών ή κατά
περίπτωση ορίζει άλλη επιτροπή ή επιτροπές αξιολόγησης αιτήσεων εκπόνησης διδακτορικών διατριβών, απο-
τελούμενες από μέλη Δ.Ε.Π. του Τμήματος. Η εκάστοτε
επιτροπή αξιολογεί τις αιτήσεις και τα συνυποβαλλόμενα
έγγραφα, δύναται να ζητήσει διευκρινήσεις από τους
υποψηφίους ή και να τους καλεί σε συνέντευξη, εάν
αυτό κρίνεται απαραίτητο. Η επιτροπή, στη συνέχεια,
εισηγείται στη Συνέλευση του Τμήματος την αποδοχή
ή απόρριψη της αίτησης και τον/την προτεινόμενο/η
επιβλέποντα/ουσα, εφόσον δεν περιλαμβάνεται αυτό
το στοιχείο στην αίτηση. Η Συνέλευση του Τμήματος,
συνεκτιμώντας την εισήγηση της επιτροπής και τη γνώμη του προτεινόμενου επιβλέποντα, εγκρίνει ή απορ-
ρίπτει αιτιολογημένα την αίτηση του υποψήφιου. Στην
εγκριτική απόφαση ορίζεται ο/η επιβλέπων/ουσα, η
τριμελής συμβουλευτική επιτροπή, κατόπιν εισήγησης
του επιβλέποντα, καθώς και η γλώσσα συγγραφής της
διδακτορικής διατριβής. Η ημερομηνία αυτή σηματοδοτεί την έναρξη της συμμετοχής του/της υποψήφιου/
ας διδάκτορος στο πρόγραμμα διδακτορικών σπουδών.
Άρθρο 6
Διάρκεια σπουδών - αναστολή φοίτησης δικαιώματα και υποχρεώσεις
1. Διάρκεια. Σύμφωνα με την ισχύουσα νομοθεσία,
η διαδικασία εκπόνησης διδακτορικής διατριβής δεν
μπορεί να διαρκέσει λιγότερα από τρία (3) έτη από την
ημερομηνία ορισμού της συμβουλευτικής επιτροπής.
Η μέγιστη χρονική διάρκεια εκπόνησης διδακτορικής
διατριβής ορίζεται στα έξι (6) ημερολογιακά έτη από την
ημερομηνία ορισμού της τριμελούς συμβουλευτικής
επιτροπής με απόφαση της Συνέλευσης του Τμήματος
δύναται να παρατείνεται η ανώτατη χρονική διάρκεια
εκπόνησης διδακτορικής διατριβής, κατόπιν αιτήματος
του/της υποψήφιου/ας διδάκτορος και σύμφωνης γνώμης της τριμελούς συμβουλευτικής επιτροπής για σπου-
δαίο λόγο. Ο παραπάνω χρόνος δύναται να παραταθεί
για δύο (2) επιπλέον έτη, μετά από αίτηση του/της υποψηφίου/ας και τεκμηριωμένη απόφαση της Συνέλευσης
του Τμήματος.
2. Για τους υποψήφιους διδάκτορες, οι οποίοι κατά την
έναρξη ισχύος του ν. 4957/2022 είχαν υπερβεί τα έξι (6)
ημερολογιακά έτη, οι Συνελεύσεις των Τμημάτων θα πρέπει να λάβουν σχετική απόφαση ως προς την παράταση
της ανώτατης διάρκειας εκπόνησης της διδακτορικής
διατριβής.
3. Οι διδακτορικές σπουδές προσφέρονται δωρεάν.
Οι υποψήφιοι διδάκτορες μέχρι και πέντε (5) έτη μετά
την ολοκλήρωση της διδακτορικής τους διατριβής, διατηρούν δικαιώματα πρόσβασης, δανεισμού και χρήσης
των ηλεκτρονικών υπηρεσιών των πανεπιστημιακών
βιβλιοθηκών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
4. Αναστολή φοίτησης. Κάθε υποψήφιος/α διδάκτορας
έχει το δικαίωμα να ζητήσει αναστολής της εκπόνησης
της διδακτορικής διατριβής του. Η διάρκεια αναστολής
δεν μπορεί να είναι περισσότερο από ένα (1) έτος και
χορηγείται μόνο σε εξαιρετικές περιπτώσεις. Ο χρόνος
αναστολής της εκπόνησης της διδακτορικής διατριβής
δεν προσμετράται κατά τον υπολογισμό της προβλεπόμενης ανώτατης διάρκειας κανονικής φοίτησης.
5. Δικαιώματα και υποχρεώσεις υποψηφίων διδακτόρων. Οι υποψήφιοι/ες διδάκτορες έχουν τα δικαιώματα
των φοιτητών μεταπτυχιακών προγραμμάτων σπουδών
και κάθε άλλο δικαίωμα που ορίζεται από τον παρόντα
κανονισμό. Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του Τμήμα-
τος και να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών
έργων/ προγραμμάτων για την οικονομική ενίσχυση της
διδακτορικής τους έρευνας. Οι υποψήφιοι διδάκτορες
δύνανται να συμμετέχουν στην εκπαιδευτική διαδικασία, με την ανάθεση σε αυτούς επικουρικού διδακτικού
έργου σε προγράμματα πρώτου και δεύτερου κύκλου
σπουδών.
6. Ο/Η υποψήφιος/α διδάκτορας, κάθε έτος, παρουσιάζει προφορικά και υποβάλλει και εγγράφως αναλυ-
τικό υπόμνημα ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής του
διατριβής. Η ανωτέρω διαδικασία μπορεί να πραγματοποιηθεί μέσω μεθόδων τηλεδιάσκεψης.
7. Στις υποχρεώσεις του/της υποψήφιου/ας διδάκτορος περιλαμβάνεται και η δημοσίευση τουλάχιστον δύο
(2) άρθρων με πρωτότυπο ερευνητικό περιεχόμενο (όχι
άρθρα επισκόπησης) σε επιστημονικά περιοδικά υψηλού
επιπέδου με κριτές (ενδεικτικά αναφέρονται περιοδικά
που έχουν δείκτη απήχησης Scopus, υπάγονται στον
κατάλογο Web of Science Expanded Citation Index, κατατάσσονται στην κατηγορία Scimago SJR Q1/Q2), με
γνώμονα το γνωστικό αντικείμενο της υπό εκπόνηση
διδακτορικής διατριβής. Οι δημοσιεύσεις αυτές πρέπει να έχουν πραγματοποιηθεί κατά τη διάρκεια των
διδακτορικών σπουδών, ο/η υποψήφιος/α διδάκτορας
να είναι πρώτος στη σειρά συγγραφέας και ως φορέας
προέλευσης της δημοσίευσης να αναφέρεται το Τμήμα
Μηχανικών Πληροφορικής και Ηλεκτρονικών συστημάτων και το ΔΙ.ΠΑ.Ε.
8. Ο/Η υποψήφιος/α υποχρεούται να θέτει στη διάθεση
της τριμελούς συμβουλευτικής επιτροπής τα πρωτογενή
στοιχεία της έρευνας που εκπονήθηκε στο πλαίσιο της
διατριβής, υπό τον όρο τήρησης της εμπιστευτικότητας
και τυχόν εμπορικών απορρήτων.
9. Οι υποψήφιοι/ες οφείλουν να συμπεριφέρονται
όπως αρμόζει σε μέλη της ακαδημαϊκής κοινότητας
σεβόμενοι/ες την κείμενη νομοθεσία και τους κανονισμούς του Ιδρύματος, του Τμήματος και του Τομέα/
Εργαστηρίου στο οποίο εκπονούν τη διατριβή τους. Σε
περιπτώσεις διενέξεων αυτές θα πρέπει να επιλύονται
από τη Συνέλευση του Τμήματος και σε οριστικό βαθμό
από την επιτροπή δεοντολογίας του Ιδρύματος.
10. Στις δημοσιεύσεις οι οποίες γίνονται στο πλαίσιο
της έρευνας της διδακτορικής διατριβής θα πρέπει να
δηλώνεται από τον/την υποψήφιο/α η διεύθυνση του
Τμήματος και του Ιδρύματος, στο οποίο εκπονείται η
διατριβή. Ο/Η υποψήφιος/α μπορεί να κάνει σχετική
αναφορά στον Οργανισμό στον οποίο εργάζεται ή με
τον οποίο συνεργάζεται κατά τη διάρκεια της εκπόνησης,
στο κείμενο της δημοσίευσης.
Άρθρο 6Α
Εξ αποστάσεως προγράμματα
διδακτορικών σπουδών
Σε συμμόρφωση προς την υπό στοιχεία 18137/Ζ1/
16.02.2023 κοινή απόφαση των Υπουργών Παιδείας,
Θρησκευμάτων και Επικρατείας με θέμα «Καθορισμός
των προϋποθέσεων και της διαδικασίας οργάνωσης
Προγραμμάτων Μεταπτυχιακών Σπουδών με μεθόδους
εξ αποστάσεως Εκπαίδευσης στα Ανώτατα Εκπαιδευτικά Ιδρύματα (Α.Ε.Ι.)» και ειδικότερα το άρθρο 4 αυτής,
είναι δυνατή η διεξαγωγή των διδακτορικών σπουδών
με μεθόδους εξ αποστάσεως εκπαίδευσης, σύμφωνα με
τα οριζόμενα στο παρόντα κανονισμό.
Άρθρο 7
Επίβλεψη, υποστήριξη και αξιολόγηση
της διδακτορικής διατριβής
1. Η επίβλεψη της διδακτορικής διατριβής γίνεται σύμφωνα με το ισχύον νομικό πλαίσιο. Ο επιβλέπων συμ-
βουλεύει και καθοδηγεί τον/την υποψήφιο/α για όλα τα
θέματα που σχετίζονται με την εκπόνηση της διδακτορικής διατριβής. Πραγματοποιεί τακτικές συναντήσεις και
στενή ακαδημαϊκή συνεργασία με τον/την υποψήφιο/α
διδάκτορα και τον/την ενθαρρύνει να παρουσιάζει την
πορεία της διατριβής σε διάφορα σεμινάρια ή εκδηλώσεις, σε μέλη Δ.Ε.Π. του Τμήματος ή σε προπτυχιακά και
μεταπτυχιακά μαθήματα.
2. Τα μέλη της τριμελούς συμβουλευτικής επιτροπής,
μεταξύ των οποίων και ο επιβλέπων, έχουν υποχρεωτικά
είτε το ίδιο ή απόλυτα συναφές γνωστικό αντικείμενο,
είτε το ίδιο ή συναφές επιστημονικό, ερευνητικό έργο
με την προς εκπόνηση διδακτορική διατριβή, το οποίο
θα τεκμηριώνεται στην απόφαση της Συνέλευσης του
Τμήματος περί αποδοχής της πρότασης του/της υποψηφίου/ας διδάκτορος και ορισμού τριμελούς επιτροπής.
Σε περίπτωση διαθεματικών διδακτορικών διατριβών
θα πρέπει η διαθεματική περιοχή να καλύπτεται από τα
συναφή γνωστικά πεδία των μελών της τριμελούς συμβουλευτικής επιτροπής. Στη συμβουλευτική επιτροπή
μπορούν να συμμετέχουν ως μέλη:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) Μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) Ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
της Ακαδημίας Αθηνών, καθώς και το επιστημονικό
προσωπικό της Ελληνικής Αρχής Γεωλογικών και Μεταλλευτικών Ερευνών (Ε.Α.Γ.Μ.Ε.) του άρθρου 25 του
ν. 4602/2019, εφόσον διαθέτει διδακτορικό δίπλωμα και
ερευνητική δραστηριότητα συναφή με το αντικείμενο
της διδακτορικής διατριβής,
στ) Καθηγητές Ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Ο αριθμός των αφυπηρετησάντων μελών Δ.Ε.Π. που
συμμετέχουν ως μέλη στην τριμελή συμβουλευτική επιτροπή δεν δύναται να υπερβαίνει τον έναν (1).
Η τριμελής συμβουλευτική επιτροπή είναι αρμόδια για
την υποστήριξη του/της υποψήφιου/ας διδάκτορος κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
3. Ο επιβλέπων και τα μέλη της συμβουλευτικής επιτροπής δεν δικαιούνται αμοιβής ή άλλης αποζημίωσης
για την υποστήριξη της εκπόνησης της διδακτορικής
διατριβής. Αν ο επιβλέπων ή κάποιο από τα μέλη της τριμελούς συμβουλευτικής επιτροπής, εκλείψει ή αδυνατεί
να εκπληρώσει τα καθήκοντά του, μετά από αίτημα του
ίδιου ή του/της υποψήφιου/ας διδάκτορος, με απόφαση
της Συνέλευσης του Τμήματος δύναται να ορίζεται αντικαταστάτης του έως την ολοκλήρωση της εκπόνησης
της διδακτορικής διατριβής. Αν ο επιβλέπων ή μέλος
της τριμελούς συμβουλευτικής επιτροπής μετακινηθεί
σε άλλο Τμήμα του ίδιου ή άλλου Α.Ε.Ι. ή αφυπηρετήσει,
δύναται να συνεχίσει να κατέχει την ιδιότητα του επιβλέποντος της διδακτορικής διατριβής, εφόσον συναινεί, και
ο τίτλος απονέμεται από το Α.Ε.Ι., στο οποίο ανήκει το
Τμήμα που ξεκίνησε η εκπόνηση της διατριβής.
4. Το ανώτατο όριο επίβλεψης διδακτορικών διατριβών ανά μέλος Δ.Ε.Π. ορίζεται στις έξι (6).
5. Η υποστήριξη και αξιολόγηση της διδακτορικής
διατριβής, γίνεται σύμφωνα με τη διαδικασία που προβλέπεται στο άρθρο 95 του ν. 4957/2022.
6. Η συγγραφή της διδακτορικής διατριβής ακολουθεί το πρότυπο που έχει εγκριθεί από τη Συνέλευση
του Τμήματος, στις πρώτες σελίδες του οποίου πρέπει
να αναφέρονται: α) ο τίτλος στην αγγλική και την ελληνική γλώσσα, β) το Ίδρυμα, η Σχολή και το Τμήμα στο
οποίο εκπονήθηκε η Διατριβή και γ) τα ονόματα των
μελών της Τριμελούς Συμβουλευτικής Επιτροπής με την
ιδιότητά τους (επιβλέπων ή μέλος) και των υπολοίπων
μελών της Επταμελούς Εξεταστικής Επιτροπής. Για το
κάθε μέλος θα αναφέρεται η βαθμίδα του και το ίδρυμα
στο οποίο ανήκει.
7. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής, ο/η υποψήφιος/α διδάκτορας υποβάλλει αίτηση στην τριμελή
συμβουλευτική επιτροπή, διά της Γραμματείας του Τμήματος, προκειμένου να λάβει χώρα δημόσια υποστή-
ριξη και αξιολόγησή της. Κατόπιν σχετικής εισήγησης
του επιβλέποντος, η τριμελής συμβουλευτική επιτροπή,
αποφασίζει την έγκριση ή την αιτιολογημένη απόρριψη
της αίτησης. Εφόσον αυτή εγκριθεί, συντάσσει εισηγητική έκθεση προς τη Συνέλευση του Τμήματος η οποία
συνοδεύεται υποχρεωτικά από υπεύθυνη δήλωση του/
ης υποψηφίου/ας διδάκτορος ότι η διατριβή έχει εκπονηθεί εξ ολοκλήρου από αυτόν/ή, δεν έχει υποβληθεί στο
σύνολό της ή εν μέρει σε καμία προηγούμενη περίπτωση, δεν εμπεριέχονται σε αυτή στοιχεία λογοκλοπής και
ότι σε διαφορετική περίπτωση αναλαμβάνει προσωπικά
όλες τις νομικές και διοικητικές συνέπειες στο διηνεκές.
Αν δεν κατατεθεί η εισήγηση της τριμελούς επιτροπής
προς τη Συνέλευση του Τμήματος σε χρονικό διάστημα
ενός (1) μηνός ή αν αυτή είναι αρνητική, η διαδικασία
δύναται να συνεχιστεί κατόπιν αίτησης του υποψηφίου
προς τη Συνέλευση του Τμήματος.
8. Η υποστήριξη της διατριβής πραγματοποιείται ενώπιον επταμελούς εξεταστικής επιτροπής, η συγκρότηση
της οποίας γίνεται από τη Συνέλευση του Τμήματος μετά
από πρόταση της τριμελούς συμβουλευτικής επιτροπής.
Στην επταμελή εξεταστική επιτροπή μετέχουν:
(α) τα μέλη της τριμελούς συμβουλευτικής επιτροπής, εφόσον πληρούν τα οριζόμενα κριτήρια από την
νομοθεσία, και (β) τουλάχιστον τέσσερα επιπλέον μέλη,
που πρέπει να πληρούν τα οριζόμενα κριτήρια από την
νομοθεσία. Κατ’ ελάχιστον τρία (3), εφόσον υφίστανται,
από τα επτά (7) μέλη της εξεταστικής επιτροπής είναι
μέλη Διδακτικού Ερευνητικού Προσωπικού που ανήκουν
στο Α.Ε.Ι. στο οποίο εκπονείται η διδακτορική διατριβή.
9. Η εξέταση της διδακτορικής διατριβής γίνεται το αργότερο εντός 90 ημερών από την ημερομηνία ορισμού
της επταμελούς εξεταστικής επιτροπής από τη Συνέλευση του Τμήματος και κατ’ ελάχιστον 15 μέρες μετά
τη διαβίβαση αντιγράφου της διατριβής σε ψηφιακή
μορφή στα μέλη της. Σε περίπτωση παρέλευσης αυτής
της προθεσμίας η επταμελής επιτροπή πρέπει να ορισθεί
εκ νέου από τη Συνέλευση του Τμήματος με εισήγηση
του επιβλέποντα.
Ο επιβλέπων της διατριβής είναι υπεύθυνος για την
έγκαιρη γνωστοποίηση στο Τμήμα του τόπου και χρόνου
υποστήριξης της διατριβής.
10. Η διδακτορική διατριβή υποστηρίζεται δημόσια
από τον/την υποψήφιο/α διδάκτορα σε χώρους του
ΔΙ.ΠΑ.Ε. ενώπιον της επταμελούς εξεταστικής επιτροπής. Η συνεδρίαση για την υποστήριξη της διατριβής
δύναται να πραγματοποιηθεί και με τη χρήση μέσων
τηλεδιάσκεψης, εφόσον δεν είναι δυνατή η φυσική παρουσία όλων των μελών της εξεταστικής επιτροπής ή
και του υποψηφίου. Ο/Η υποψήφιος/α αναπτύσσει το
περιεχόμενο της διατριβής του/της ενώπιον της εξεταστικής επιτροπής και απαντά στις ερωτήσεις των μελών
της επταμελούς εξεταστικής επιτροπής. Με σύμφωνη
γνώμη της επιτροπής είναι δυνατόν να υποβληθούν ερωτήσεις προς τον/την υποψήφιο/α και από το ακροατήριο.
Μετά από την ολοκλήρωση της υποστήριξης της διατριβής, η Επταμελής Εξεταστική επιτροπή συνεδριάζει
χωρίς την παρουσία τρίτων, αξιολογεί τη διδακτορική
διατριβή ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη
και με βάση τα κριτήρια αυτά, εγκρίνει ή απορρίπτει την
απονομή του διδακτορικού διπλώματος. Επιπλέον δύναται να υποδείξει διορθώσεις επί του κειμένου της δι-
ατριβής. Για την απονομή του διδακτορικού διπλώματος
απαιτείται η σύμφωνη γνώμη και η θετική αξιολόγηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
της διδακτορικής διατριβής από πέντε (5) τουλάχιστον
μέλη. Η εξεταστική επιτροπή συντάσσει και υπογράφει
σχετικό πρακτικό έγκρισης της διατριβής, το οποίο διαβιβάζεται στη Συνέλευση του Τμήματος, προκειμένου
να αναγορευθεί ο/η διδάκτορας και να απονεμηθεί το
διδακτορικό δίπλωμα. Η συνεδρίαση και η όλη διαδικασία της εξέτασης συντονίζεται από τον επιβλέποντα.
Η βαθμολόγηση της εγκριθείσας διδακτορικής διατριβής
γίνεται βάσει της ακόλουθης κλίμακας:
- Άριστα με διάκριση (σε εξαιρετικές περιπτώσεις και
μόνο με ομόφωνη απόφαση της επταμελούς εξεταστικής
επιτροπής).
- Άριστα.
- Λίαν Καλώς.
- Καλώς.
Άρθρο 8
Ολοκλήρωση της διατριβής
και των διδακτορικών σπουδών
1. Μετά την έγκριση της διατριβής ο/η υποψήφιος/α
διδάκτορας προχωρά στις απαιτούμενες διορθώσεις
σύμφωνα με τα όσα έχουν υποδειχθεί από την επταμελή εξεταστική επιτροπή εντός έξι μηνών το αργότερο.
Ο/η επιβλέπων/ουσα της διδακτορικής διατριβής βεβαιώνει με σχετικό έγγραφο προς τη Γραμματεία του
Τμήματος ότι ο/η υποψήφιος/α διδάκτορας έχει επιφέρει όλες στο κείμενο όλες τις απαιτούμενες προσθήκες,
διορθώσεις ή αλλαγές. Στη συνέχεια ο υποψήφιος καταθέτει τρία (3) αντίγραφα της οριστικής μορφής της
διατριβής στη Γραμματεία του Τμήματος και δύο (2)
αντίγραφα στη βιβλιοθήκη του ΔΙ.ΠΑ.Ε., προκειμένου
ένα εκ των οποίων να αποσταλεί στο Εθνικό Κέντρο Τεκμηρίωσης (Ε.Κ.Τ.). Όλα τα αντίγραφα υποβάλλονται σε
έντυπη και ηλεκτρονική μορφή. Επίσης, οι υποψήφιοι
οφείλουν – κατόπιν της επιτυχούς παρουσίασης/εξέτασης της διατριβής τους – μαζί με τυχόν διορθώσεις ή
συμπληρώσεις, ακόμα και παραρτήματα, σημειώσεις,
άρθρα, συνοδευτικό υλικό, κ.τ.λ.- να την αναρτήσουν
στο αποθετήριο/μητρώο του ΔΙ.ΠΑ.Ε.
2. Με βάση τον Κανονισμό Διδακτορικών Σπουδών
του ΔΙ.ΠΑ.Ε., στο τέλος της διατριβής θα πρέπει να αναφέρεται ενυπόγραφα το ακόλουθο κείμενο: «Δηλώνω
ρητά ότι σύμφωνα με το άρθρο 8 του ν. 1599/1986 η
παρούσα διατριβή αποτελεί αποκλειστικά προϊόν προσωπικής μου εργασίας, δεν προσβάλλει κάθε μορφής
δικαιώματα διανοητικής ιδιοκτησίας, προσωπικότητας
και προσωπικών δεδομένων τρίτων, δεν περιέχει έργα/
εισφορές τρίτων για τα οποία απαιτείται άδεια των δημιουργών/δικαιούχων και δεν είναι προϊόν μερικής ή
ολικής αντιγραφής, οι πηγές δε που χρησιμοποιήθηκαν
περιορίζονται στις βιβλιογραφικές αναφορές και μόνον και πληρούν τους κανόνες της επιστημονικής πα-
ράθεσης». Η διατριβή αποτελεί πνευματική ιδιοκτησία
του υποψήφιου.
Στο πλαίσιο της πολιτικής ανοικτής πρόσβασης των
διδακτορικών διατριβών, προτείνεται προαιρετικά η
διαχείριση των δικαιωμάτων πνευματικής ιδιοκτησίας
των διατριβών με άδειες Creative Commons (https://
creativecommons.org/ licenses). Η εφαρμογή των αδειών Creative Commons δεν επηρεάζει την ανοικτή πρό-
σβαση του πλήρους κειμένου των διατριβών, αλλά ορίζει
τις σχέσεις μεταξύ της εργασίας των καταθετών και του
αναγνωστικού κοινού.
Η ανοικτή πρόσβαση στο πλήρες κείμενο για μελέτη και ανάγνωση δεν σημαίνει καθ’ οιονδήποτε τρόπο
παραχώρηση δικαιωμάτων διανοητικής ιδιοκτησίας
του συγγραφέα/δημιουργού ούτε επιτρέπει την αναπαραγωγή, αναδημοσίευση, αντιγραφή, αποθήκευση,
πώληση, εμπορική χρήση, μετάδοση, διανομή, έκδοση,
εκτέλεση, «μεταφόρτωση» (downloading), «ανάρτηση»
(uploading), μετάφραση, τροποποίηση με οποιονδήποτε
τρόπο, τμηματικά ή περιληπτικά της διατριβής, χωρίς τη
ρητή προηγούμενη έγγραφη συναίνεση του συγγραφέα/
δημιουργού.
Οι δημιουργοί διατηρούν το σύνολο των ηθικών και
περιουσιακών τους δικαιωμάτων.
3. Ο/Η υποψήφιος/α διδάκτορας θεωρείται κάτοχος
του διδακτορικού διπλώματος μετά την επιτυχή υποστήριξη και αξιολόγηση της διδακτορικής του διατριβής.
Οι υποψήφιοι διδάκτορες, που έχουν εκπληρώσει
όλες τις προϋποθέσεις για την απονομή διδακτορικού διπλώματος, αναγορεύονται σε διδάκτορες από
τη Συνέλευση του Τμήματος. Ως ημερομηνία ανακήρυξης θεωρείται η ημερομηνία της συνεδρίασης της
Συνέλευσης του Τμήματος στην οποία αποφασίζεται η
σχετική έγκριση.
4. Η καθομολόγηση των διδακτόρων γίνεται στη Συνέλευση του Τμήματος, παρουσία εκπροσώπων των
Πρυτανικών Αρχών, του Προέδρου, του Κοσμήτορα και
μελών της Πανεπιστημιακής Κοινότητας. Στους αναγορευθέντες Διδάκτορες χορηγείται δίπλωμα, το οποίο
υπογράφεται από τον Πρύτανη και τον Πρόεδρο του
αντίστοιχου Τμήματος, σφραγίζεται δε από τη Γραμματεία με τη σφραγίδα του ΔΙ.ΠΑ.Ε.
5. Οι εγκεκριμένες διδακτορικές διατριβές, μετά το πέρας των ενδεχομένων διορθώσεων που προτείνονται
από τις εξεταστικές επιτροπές, κατατίθενται από τους
διδακτορικούς φοιτητές στη βιβλιοθήκη σε δύο αντίτυπα, ένα (1) βιβλιοδετημένο έντυπο και ένα (1) αντίτυπο
σε ηλεκτρονική μορφή. Η Γραμματεία του τμήματος δεν
ολοκληρώνει τα στάδια της απόδοσης του αντίστοιχου
ακαδημαϊκού τίτλου, αν προηγουμένως δεν λαμβάνει από τους υποψηφίους, βεβαίωση κατάθεσης της
διδακτορικής διατριβής από τη Βιβλιοθήκη του ιδρύματος και το Γενικό Μητρώο Διδακτορικών Σπουδών
του ΔΙ.ΠΑ.Ε.
6. Σύμφωνα με το άρθρο 70 του ν. 1566/1985, μετά την
έγκριση της διδακτορικής διατριβής και προκειμένου να
χορηγηθεί το έγγραφο του τίτλου του διδάκτορος απαιτείται η συμπλήρωση από τον/την διδάκτορα ειδικού
εντύπου του Κέντρου Τεκμηρίωσης (Κ.Τ.) του Εθνικού
Ιδρύματος Ερευνών (Ε.Ι.Ε.) με περίληψη της διατριβής
και επιστημονικά στοιχεία που αφορούν το περιεχόμενό
της. Τα έντυπα αυτά καθώς και ένα αντίγραφο της διδακτορικής διατριβής υποχρεούται να αποστέλλει στο Κ.Τ.
του Ε.Ι.Ε. το Τμήμα που χορηγεί τον διδακτορικό τίτλο
για την ενημέρωση του εθνικού αρχείου των Ελληνικών
διδακτορικών διατριβών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
Άρθρο 9
Βιομηχανικά διδακτορικά
1. Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του/της υποψήφιου/ας διδάκτορος. Ο εκπρόσωπος της επιχείρησης
ή βιομηχανίας δύναται να συμμετέχει, χωρίς δικαίωμα
ψήφου, στις συνεδριάσεις της τριμελούς συμβουλευτικής επιτροπής και στην επταμελή εξεταστική επιτροπή,
εκφράζοντας τις απόψεις του.
3. Με πρωτόκολλο συνεργασίας μεταξύ του Α.Ε.Ι., της
συνεργαζόμενης επιχείρησης ή βιομηχανίας και του/της
υποψήφιου/ας διδάκτορος, το οποίο εγκρίνεται από τη
Σύγκλητο του ΔΙ.ΠΑ.Ε, κατόπιν εισήγησης του Τμήματος,
καθορίζονται οι ειδικότεροι όροι συνεργασίας για την
εκπόνηση διδακτορικής διατριβής στην επιχείρηση ή
τη βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του
ΔΙ.ΠΑ.Ε, αν η έρευνα διεξάγεται εντός του ΔΙ.ΠΑ.Ε., τις
υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των
δικαιωμάτων πνευματικής και βιομηχανικής ιδιοκτησίας
επί του έργου που διεξάγεται κατά τη διάρκεια εκπόνησης της διδακτορικής διατριβής, καθώς και ζητήματα
κατοχύρωσης διπλωμάτων ευρεσιτεχνίας σε περίπτωση
που προκύψουν εφευρέσεις που επιδέχονται κατοχύρωσης κατά τη διάρκεια εκπόνησης της διδακτορικής
διατριβής, σε συμμόρφωση προς τον κανονισμό μεταφοράς τεχνολογίας του ΔΙ.ΠΑ.Ε., όπως εκάστοτε ισχύει.
4. Κατά τη διάρκεια εκπόνησης της διδακτορικής διατριβής ο/η υποψήφιος/α διδάκτορας δύναται να διε-
ξάγει, εν όλω ή εν μέρει, την ερευνητική του δραστηριότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον επιβλέποντα και
εφαρμόζονται οι διατάξεις του εσωτερικού κανονισμού
λειτουργίας του Α.Ε.Ι. και του εσωτερικού κανονισμού
του προγράμματος σπουδών.
5. Οι υποψήφιοι διδάκτορες έχουν όλα τα δικαιώματα
και τις υποχρεώσεις, συμπεριλαμβανομένης της υποβολής προόδων, που προβλέπονται από τον εσωτερικό
κανονισμό του Α.Ε.Ι. και τον εσωτερικό κανονισμό του
προγράμματος διδακτορικών σπουδών του Τμήματος.
6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας που αναφέρεται στην παρ. 3.
7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη συνεργαζόμενη επιχείρηση ή βιομηχανία, εκτός εάν η εκπό-
νηση διδακτορικής διατριβής χρηματοδοτείται μέσω της
επιχείρησης ή της βιομηχανίας για την εκτέλεση έργου/
προγράμματος μέσω του Ε.Λ.Κ.Ε., οπότε οι ασφαλιστικές
εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε.
8. Η εκπόνηση βιομηχανικού διδακτορικού σύμφωνα
με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν παράρτημα στην ημεδαπή. Τα ειδικότερα ζητή-
ματα σχετικά με την εκπόνηση βιομηχανικών διδακτορικών που χρηματοδοτούνται από πόρους του Ταμείου
Ανάκαμψης και Ανθεκτικότητας καθορίζονται με κοινή
απόφαση των Υπουργών Οικονομικών και Παιδείας και
Θρησκευμάτων.
9. Αναλόγως του αντικειμένου της υπό εκπόνηση διδακτορικής διατριβής, επιλαμβάνεται σχετικά η επιτροπή
ηθικής και δεοντολογίας.
Άρθρο 10
Λόγοι διαγραφής υποψηφίου διδάκτορα
1. Είναι δυνατή η διαγραφή από τα μητρώα του Τμήματος υποψήφιου/ας διδάκτορα για λόγο αναφερόμενο
στην επιστημονική πρόοδο της διαδικασίας εκπόνησης
της διατριβής του/της (λ.χ. επί μακρόν αδικαιολόγητη
έλλειψη συνεργασίας με την τριμελή συμβουλευτική
επιτροπή, αμέλεια, αδράνεια, έλλειψη ενδιαφέροντος,
κ.τ.λ. προκύπτοντα από τις ετήσιες εκθέσεις προόδου
αυτής) ή για άλλο σπουδαίο λόγο, ο οποίος σε κάθε
περίπτωση πρέπει να αφορά στο πρόσωπο του/της
υποψήφιου/ας διδάκτορα και να συνάπτεται με υπαίτια
συμπεριφορά αυτού/ης.
2. Εφόσον δύο διαδοχικές εκθέσεις προόδου της τριμελούς επιτροπής είναι αρνητικές.
3. Κατόπιν αιτήσεως του/της υποψήφιου/ας διδάκτορα.
4. Εάν ο/η υποψήφιος/α διδάκτορας, κατά τη διάρκεια
εκπόνησης ή παρουσίασης της διδακτορικής διατριβής
του/της, υποπέσει ανά πάσα στιγμή σε παράπτωμα που
εμπίπτει στο δίκαιο περί πνευματικής ιδιοκτησίας (ιδίως
λογοκλοπής), μπορεί να του επιβληθούν κυρώσεις κατόπιν απόφασης των αρμοδίων οργάνων, με βάση τις
κείμενες διατάξεις.
5. Ο/Η υποψήφιος/α διδάκτορας διαγράφεται, κατόπιν
απόφασης Συνέλευσης του Τμήματος, όταν έχει υπερβεί
τον μέγιστο χρόνο ολοκλήρωσης της διατριβής που έχει
θεσπίσει το Τμήμα στον παρόντα κανονισμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
6. Συγκεκριμένα, οι υποψήφιοι/ες διδάκτορες διαγράφονται με απόφαση της Συνέλευσης του Τμήματος και
στις εξής περιπτώσεις:
α) Αν δεν ανταποκρίνονται συστηματικά στις υποχρεώσεις που τους ανατίθενται (όπως, συμμετοχή στις δρα-
στηριότητες του Τμήματος, επιτήρηση εξετάσεων κ.α.),
β) αν επί το πολύ δύο (2) ακαδημαϊκά έτη δεν καταθέσουν στην τριμελή συμβουλευτική επιτροπή τις προ-
βλεπόμενες εκθέσεις προόδου,
γ) μετά από πρόταση του/της επιβλέποντος/ουσας
καθηγητή/τριας εάν διαπιστωμένα έχει παρέλθει μεγάλο διάστημα χωρίς επικοινωνία και ενημέρωση για την
πρόοδο τους.
7. Η διαγραφή αποφασίζεται από την Συνέλευση του
Τμήματος, κατόπιν εισήγησης κατά πλειοψηφία της τριμελούς συμβουλευτικής επιτροπής. Ο/Η υποψήφιος/α
διδάκτορας έχει δικαίωμα, στο πλαίσιο άσκησης του δικαιώματος ακρόασης, να παραστεί ενώπιον της Συνέλευ-
σης του Τμήματος πριν την τελική απόφαση διαγραφής
και να εκθέσει τις απόψεις του/της ή να υποβάλει σχετικό
έγγραφο υπόμνημα.
Άρθρο 11
Τηρούμενα Αρχεία Μητρώα υποψηφίων διδακτόρων
1. Στη Γραμματεία του Τμήματος τηρείται ειδικό μητρώο υποψηφίων διδακτόρων, στο οποίο καταγράφο-
νται για κάθε υποψήφιο διδάκτορα: α) το ονοματεπώνυμο και όνομα πατρός και μητρός, β) το Τμήμα ή τα
Τμήματα σε περίπτωση συνεπίβλεψης από μέλη Δ.Ε.Π.
διαφορετικών Τμημάτων, στο οποίο εκπονείται η διδακτορική διατριβή, γ) ο τίτλος της διδακτορικής διατριβής,
δ) η ημερομηνία έναρξης της διδακτορικής διατριβής,
ε) ο επιβλέπων καθηγητής και η ορισθείσα τριμελής
συμβουλευτική επιτροπή, στ) η γλώσσα συγγραφής της
διδακτορικής διατριβής.
Η Γραμματεία του Τμήματος οφείλει να αναρτήσει στον
διαδικτυακό τόπο του Τμήματος, στην ελληνική και στην
αγγλική γλώσσα τα ονόματα των υποψήφιων διδακτόρων, των επιβλεπόντων μελών Δ.Ε.Π. ή ερευνητών, της
τίτλους της τις σύντομες περιλήψεις των εκπονούμενων
διδακτορικών διατριβών, καθώς και τα μέλη των τριμελών συμβουλευτικών επιτροπών.
2. Είναι δυνατή η δημιουργία ηλεκτρονικής διατμηματικής πλατφόρμας, στην οποία θα τηρείται και επι-
καιροποιείται το ανωτέρω μητρώο μεμονωμένα ή σε
συνδυασμό με το αντίστοιχο μητρώο μεταδιδακτόρων
ερευνητών.
Άρθρο 12
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 18 Απριλίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2610/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202610.pdf | Tokens: 51052]